钦定古今图书集成/明伦汇编/氏族典/第334卷 > 刘库仁
## 钦定古今图书集成/明伦汇编/氏族典/第334卷 > 刘库仁

按《魏书刘库仁传》，“库仁本字没根，刘虎之宗也，一名
洛垂，少豪爽，有智略，为南部大人。苻坚以为陵江将
军关内侯，令与卫辰分国部众而统之。卫辰叛，库仁
破之，尽收其众。苻坚加库仁振威将军。后慕容垂围
苻丕于邺，又遣将平规攻坚幽州刺史王永于蓟。库
仁自以受坚爵命，遣公孙希助永击规，大破之，乘胜”
长驱，与垂子麟相持。库仁将大举以救丕，慕容文等
攻库仁，杀之。